Solstis musim panas

**Solstis musim panas** (atau **solstis estival**), juga dikenali sebagai **[[pertengahan musim panas]]**, berlaku apabila salah satu kutub bumi mengalami kecondongan maksimum ke arah Matahari. Ia berlaku dua kali setahun, sekali di setiap hemisfera (Utara dan Selatan). Untuk hemisfera tersebut, solstis musim panas adalah ketika matahari mencapai kedudukan tertinggi di langit dan merupakan hari dengan masa siang hari terpanjang. Di dalam bulatan Artik (untuk hemisfera utara) atau bulatan Antartika (untuk hemisfera selatan), siang yang berterusan berlaku semasa sekitar solstis musim panas. Pada solstis musim panas, kecondongan maksimum paksi bumi ke arah Matahari adalah 23.44°. Begitu juga, keserongan Matahari dari khatulistiwa samawi adalah 23.44°. 

Solstis musim panas berlaku semasa musim panas. Ini adalah solstis Jun di Hemisfera Utara dan solstis Disember di Hemisfera Selatan. Bergantung pada peralihan kalendar, solstis musim panas berlaku antara 20 Jun dan 22 Jun di Hemisfera Utara dan antara 20 Disember dan 23 Disember di Hemisfera Selatan. Tarikh yang sama di hemisfera bertentangan disebut sebagai solstis musim sejuk . 

Semenjak zaman prasejarah, solstis musim panas telah dilihat sebagai masa yang penting tahun dalam banyak budaya, dan telah ditandai dengan perayaan dan ritual. Secara tradisinya, di kebanyakan kawasan beriklim sederhana (terutamanya Eropah), solstis musim panas dilihat sebagai pertengahan musim panas. Hari ini, bagaimanapun, di beberapa negara dan kalendar, ia dilihat sebagai permulaan musim panas. 

## Perbezaan

Walaupun solstis musim panas adalah hari terpanjang tahun untuk hemisfera itu, tarikh matahari terbit paling awal dan matahari terbenam paling lewat adalah berbeza-beza dengan beberapa hari kerana Bumi mengorbit Matahari dalam bentuk elips, dan kelajuan orbitnya berubah dalam setahun. 

Walaupun Matahari muncul pada ketinggian tertinggi dari sudut pandang seorang pemerhati di luar angkasa atau pemerhati darat di luar garis lintang tropika, ketinggian tertinggi terjadi pada hari yang berbeza untuk lokasi tertentu di kawasan tropika, khususnya di mana matahari berada tegak di atas (maksimum 90 darjah ketinggian) di titik subsuria. Hari tersebut berlaku dua kali setiap tahun untuk semua lokasi di antara Garisan Sartan dan Garisan Jadi kerana matahari di atas kepala kelihatan menyeberangi mana-mana garis latitud tersebut sekali sebelum hari solstis dan sekali selepas solstis . Sebagai contoh, Istiwa A'zam iaitu matahari berkedudukan tegak di atas Makkah berlaku pada bulan Mei dan Julai di Hawaii. Lihat rencana solstis. Bagi semua pemerhati, kedudukan matahari tengah hari berada di titik paling utara di solstis Jun dan paling selatan di solstis Disember. 

## Bulan purnama
2016 adalah kali pertama dalam hampir 70 tahun berlakunya bulan penuh dan solstis musim panas Hemisfera Utara pada hari yang sama. Bulan penuh solstis musim panas 2016 terbit sama sebaik Matahari terbenam. 

## Aspek kebudayaan
Kepentingan yang diberikan kepada solstis musim panas adalah bervariasi mengikut budaya, tetapi kebanyakan mengiktiraf peristiwa itu dalam beberapa cara dengan cuti, perayaan, dan ritual sekitar waktu itu dengan tema keagamaan atau kesuburan. Di sesetengah kawasan, solstis musim panas dilihat sebagai permulaan musim panas dan berakhirnya musim bunga. Dalam konvensyen budaya lain, solstis lebih dekat bermaksud pertengahan musim panas. 

*Solstice* berasal dari perkataan Latin *sol* (matahari) dan *sistere* (pegun). 

## Tarikh

## Panjang hari semasa solstis musim panas di utara

Panjang hari meningkat dari khatulistiwa ke arah Kutub Utara di Hemisfera Utara pada bulan Jun (sekitar solstis musim panas di sana), tetapi berkurangan ke arah Kutub Selatan di Hemisfera Selatan pada masa solstis musim sejuk di selatan.

## Lihat juga

* Siang hari 
* Stonehenge 
* Tekufah 
* *[[ Xiazhi |Xiazhi]]* (solstis musim panas dalam budaya Cina) 

## Rujukan

## Pautan luar

* Jadual tarikh / masa dari 1600-2400